**PÖYTÄKIRJA**

Iltakoulu ry

Hallituksen kokous 13/2012

Aika: keskiviikko 31.10.2012 kello 12.00

Paikka: Ravintola Juvenes Päätalo, kabinetti 229, Kalevantie 4, Tampere

**Läsnäolijat:**

Eetu Kreivi, puheenjohtaja

Pauliina Fors, sihteeri

Johanna Kaunisvaara

Sara Linnoinen

Jesse Oikarinen *(poistui 12.30)*

Oona Lohilahti

Sofia Härkönen

Ilmari Uljas

Santeri Lampi

Noomi Saarinen

Meri Hätönen *(poistui 13.08)*

Maggie Nurminen

1. **Kokouksen avaus**

Puheenjohtaja avaa kokouksen kello 12.10.

1. **Laillisuus ja päätösvaltaisuus**

Kokous todetaan lailliseksi ja päätösvaltaiseksi, koska yli puolet hallituksen jäsenistöstä on paikalla ja kokouskutsu on lähetetty viikkoa ennen kokousta.

1. **Pöytäkirjantarkastajien valinta**

Valitaan pöytäkirjantarkastajiksi Sofia Härkönen ja Meri Hätönen.

1. **Esityslistan hyväksyminen**

Esityslista hyväksytään sellaisenaan.

1. **Ilmoitusasiat ja posti**
2. Puheenjohtaja muistuttaa hallituksen jäseniä siitä, että kaikki päätökset tehdään tarvittavalla määrällä jäsenistöä, muuten ne eivät ole päätösvaltaisia.
3. Sihteeri pahoittelee puhtaaksikirjoitettujen pöytäkirjojen saapumisen hitautta, mutta kaikki syksyn pöytäkirjat tulevat maanantaina 5.11. AJ-tilaan, jossa ne voi käydä allekirjoittamassa. Huomautetaan myös, että lopulliset versiot tulee toimittaa sähköisinä viestintävastaava Noomi Saariselle, jotta tämä voi lisätä ne Iltakoulun nettisivuille.
4. Ainejärjestötilaan tarvitaan uusi rei’itin, samoin kahvimitta, sihteeri Pauliina Fors ottaa asian hoitaakseen.
5. JKY-muuttaa ilmoitustaulupaikkaansa, ja toinen osa JKY:n ilmoitustaulusta on tulevaisuudessa jäsenjärjestöjen käytössä.

1. **Talous**
2. Tilillä vajaa 5000 €, mutta haalarisponsorimaksut ja marrassitsi-maksut ovat vielä tulossa. Haalareista tullut raha korvaa viimevuodelta jääneen alijäämän. Käteismaksut haalareista Pikku-Myy-lippaaseen. Talous pyörii siis kaiken kaikkiaan ihan normaalisti.
3. Lexican lahjaan sovitaan käytettäväksi 15 €, keskustellaan lahjojen hinnoista ja siitä pitäisikö tehdä erikseen päätös siitä, paljonko lahjoihin käytetään. Päätetään, että pieniin vuosijuhliin ohjearvo lahjalle on 15 €, suurempiin 25 €.
4. **Haalarit ja sponsoritilanne**
5. Haalarit ovat tulleet. Varainhankintavastaava Maggie Nurmisen mielestä yleinen konsensus fuksien keskuudessa vaikuttaisi oleva, että he ovat tyytyväisiä haalareihin. Haalareita on jo haettu hyvin.
6. Haalareiden lopulliseksi hinnaksi fukseille hallitus päättää 30 €.
7. Lara Anastasiou saa haalarinsa ilmaiseksi hankittuaan 300 € sponsorin Iltakoulun haalareille. Päätetään antaa Samuli Ojalalle haalarit puoleen hintaan, hänen hankkimansa sponsorin ja näkemänsä vaivan vuoksi.
8. Etänä haalarinsa tilanneet maksavat koko summan IK:n tilille, ja hakevat haalarinsa myöhemmin.
9. Tähän mennessä sponsoreista ovat maksaneet Automen ja SYY. Eräpäivä 13.11.
10. Haalareiden värikoodi tulisi ottaa ylös, jotta tulevaisuudessa voidaan tilata aina tismalleen samanvärisiä haalareita.

*Jesse Oikarinen poistuu kello 12.30.*

1. **AJ-tila**
2. ”AJ-tilatoimikunta” Santeri Lampi, Oona Lohilahti ja Pauliina Fors, sekä Maggie Nurminen tapasivat AJ-tilan tiimoilta kokousta edeltävänä päivänä. He esittelivät suunnitelmansa hallitukselle:
	1. pöydän pienentäminen
	2. Ilmarin lahjoittamien kaiuttimien asentaminen AJ-tilan tietokoneeseen
	3. siivouspäivä (15.11. klo 16), jolloin heitetään AJ-tilaan kerääntynyt turha roina pois ja voidaan suunnitella AJ-tilan järjestys uudestaan
	4. uusi kahvinkeitin (termoskannulla)
	5. kasvi
	6. AJ-tilavastaava Santeri laittaa politologit-listalle, sekä muihin sopiviin medioihin viestiä, että yhdistys ottaa vastaan (oman harkintansa mukaan) AJ-tilaan sopivaa käytettyä/ylimääräistä tavaraa (esim. jääkaappi, uusia mukeja, jne.)
3. Noomi Saarinen ja Meri Hätönen alkavat suunnitella IK:lle lippua, koska sen tarve on noussut esiin useissa yhteyksissä. Johanna Kaunisvaara lupaa tiedottaa JKY:ssä tällä hetkellä olevan lippuprojektin edistymisestä, jos sieltä vaikka saataisiin hyviä ideoita tekijästä yms.
4. Maggie Nurminen lupaa selvittää entisen elektroniikka-alalla työskentelevän työkaverinsa avulla erilaisia vaihtoehtoja musiikkilaitteista hallituksen harkittavaksi.
5. Aj-tilan käyttöoikeuksissa ja -tavoissa on ollut ongelmia, eli siihen pitää saada selvä säännöstö, samoin päivystäjistä on ollut puutetta, eli siinä pitää kaikkien tsempata.
6. Santeri Lampi laatii AJ-tilan käyttösäännön, ja lähettää sen hallitukselle kommentoitavaksi.
7. **JKY**
8. Hallopedihaastattelut keskiviikkona 7.11. ja tiistaina 13.11.. Päätetään kerätä sähköpostilla kysymyksiä haastatteluihin, koska kukaan ei pääse kysymysten suunnittelupalaveriin.
9. JKY:n tosu-palaveri 17.11., kaikkien kykenevien toivotaan saapuvan paikalle.
10. JKY:n rekrypalaveri 6.11. klo 17. Syyskokous 5.12. klo 10. Toivotaan että saataisiin iltakoululaisia mukaan JKY:n.

*Meri Hätönen poistuu kello 13.08.*

1. **Kopo**

Kopo-vastaava Linda Salo on estynyt pääsemästä kokoukseen, mutta on laittanut koposektorin terveiset hallitukselle sähköpostilla. Seuraavassa tärkeimmät kohdat Lindan sähköpostista:

1. Vapaavalintaisten opintojen info oli ke 10.10.2012 klo 16–18 ls C5
	1. Meni ilmeisesti hyvin, opiskelijoita oli noin 25 paikalla ja he tuntuivat olevan tyytyväisiä tapahtuman sisältöön. Vaikuttaisi siis, että kysyntää kyseisenlaiselle tapahtumalle on koulutusuudistuksesta huolimatta, joten ensi vuonna kannattaa taas pitää.
2. JKK:n johtokuntaan on ma 29.10. päättyneessä haussa hakenut yhteensä 14 hakijaa. Johtokuntaan valitaan 6 opiskelijaedustajaa (varsinainen jäsen sekä varajäsen jokaisesta tutkinto-ohjelmasta.)
3. Linda on päässyt keskustelemaan Mikko Lahtisen kanssa opiskelijoita vaivanneesta kvalikurssista:
	1. Lahtinen on nyt tietoinen, että opiskelijat eivät olleet tyytyväisiä siihen, että kurssia ei ole pidetty opetusohjelman mukaisesti 20+20h, ja että opiskelijoiden mielestä kurssi ei ole ollut tarpeeksi kattava erilaisista kvalitatiivisista menetelmistä
	2. Lahtisen mukaan hän halusi viedä kurssia enemmän tieteenalan historian ja filosofian suuntaan, koska sellaista kurssia ei enää tutkintovaatimuksissa ole, ja kurssi tuleekin muuttumaan 2015 uusien opetussuunnitelmien myötä. Keskustelussa kävi myös ilmi, että hän ei ollut tietoinen 20+20 h vaatimuksesta, ja se pitääkin korjata seuraavaa kertaa ajatellen kurssikuvaukseen.
	3. Kopovastaava ehdotti Mikko Lahtiselle, että Lahtinen ja opiskelijat keskustelisivat vielä aiheesta kurssin lopuksi, sekä että kurssilta kerättäisiin kurssipalaute.
4. TAMYn Kopovaliokunta to 25.10. klo 14, Linda on kertonut heille politiikan tutkimuksessa hyvin toimivasta palautejärjestelmästä.
5. **Liikunta**
6. Työväen Ampujille on suunniteltu logo. Juvenes ja SYY/YKK sponsoroivat pelipaitoja. Sponsorirahat menevät siis pelipaitojen painatukseen ja logon suunnittelijan palkkioon.
7. Korismatsi 11.12., liput 5 €. Liikuntavastaava Ilmari Uljas kerää osallistujalistan, ja ostaa sitten liput sen mukaan.
8. IK:n ja Patinan palloiluvuorolle saatu paljon pelaajia Facebook-eventin myötä.
9. **Ekskursio Helsinkiin**

Kohteena on CMI ja joku toinen, mahdollisesti Puolustusministeriö, ajankohdaksi päätetty 30.11. Ehdotuksina vierailukohteiksi esitettiin myös Helsingin Sanomat, YLE ja Ulkoministeriö. Ekskursiolle ei voi saada Tamy:n projektitukea, koska se on saatu jo tänä vuonna, ja sen voi saada vain kerran kahdessa vuodessa samantyyppiselle tapahtumalle.

1. **Ulkomaan ekskursio**

Oona Lohilahi, Eetu Kreivi ja Pauliina Fors aloittavat ekskursiotyöryhmän keräämisen ja matkan suunnittelun.

1. **Menneet ja tulevat tapahtumat**
2. POP-päivät

Kivaa oli, kaikki meni hyvin.

1. SYY:n ainejärjestötapaaminen

Kukaan ei osallistunut.

1. Haalarikastajaiset

1.11., Hiiriviikkojen voittaja palkitaan haalarikastajaisissa, Sara, Sofia ja Santeri valitsevat voittajan (sekä Joulusaunassa palkittavan vuoden fuksin.)

1. Marrassitsit

Ruokavaliot ja ilmoittautumiset on välitetty Ilonaan, odotellaan menu-ehdotuksia. Oona Lohilahti suunnittelee soittolistan väliajoille. Eetu Kreivi miettii laulettavia kappaleita valmiiksi. Tapahtumavastaavat Sara Linnoinen ja Sofia Härkönen laittavat sitseistä aikataulun hallituksen listalle.

1. Rakastu Iltakouluun

14.11. klo 16, jonka jälkeen voidaan jatkaa klo 18 järjestettävään pubivisaan Minibaariin.

1. Syyskokous

Vaihdetaan ajankohta torstaille 29.11. klo 17. Pyritään rekrytoimaan uusia jäseniä yhdistyksen hallitukseen innokkaasti. Toimintasuunnitelma ja -kertomus pitäisi tuottaa.

1. Pikkujoulut

Ke 28.11. Rumassa, fuksit järjestää.

1. Joulutilaisuus henkilökunnan kanssa

Eli ”Glögiä ja pikkuleipiä,” ehdotetaan henkilökunnalle 13.12. tai 14.12.

1. HVK

Päätetään mennä Kauppilan tilalle, 290 € yksi yö, 12.-13.1.2013. Puheenjohtaja varaa tilan.

1. Muut tulevat tapahtumat
	* Filharmonia pe 30.10., vajaa kymmenen ilmoittautunutta.
	* Iltakoulun joulusauna 4.12. Hämpin kattosaunalla.
	* Työharjoitteluinfo 12.12. klo 16-19.
	* Kv-sitsi 12.11., osallistujia kaivataan.
2. **META**

Ei muita esille tulevia asioita.

1. **Seuraavasta kokouksesta sopiminen**

Päätetään sopia seuraavasta kokouksesta myöhemmin.

1. **Kokouksen päättäminen**

Puheenjohtaja päättää kokouksen klo 14.12.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Eetu Kreivi, puheenjohtaja Pauliina Fors, sihteeri

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sofia Härkönen, pöytäkirjantarkastaja Meri Hätönen, pöytäkirjantarkastaja